**«Ένα τραγούδι για την Καλλιθέα»**

**ΧΩΡΟΣ ΠΟΛΙΤΙΣΜΟΥ & ΝΕΟΛΑΙΑΣ**

Εσπερίδων και Μαντζαγριωτάκη (πρώην ΙΚΑ)

**Παρασκευή 13 Μαΐου 2022 Ώρα 20.30 - Διονύσης Τσακνής**

Η ταινία μικρού μήκους που ξεκίνησε να δημιουργείται 2 χρόνια πριν κηρύσσει την έναρξη του 14ου Μαθητικού Φεστιβάλ με την ευχή να μην παγώσουν ξανά οι εικόνες και οι ζωές μας: «Ας φυσήξει αέρας μαΐστρος τη σκόνη του χρόνου να πάρει μακριά».

11 Φεβρουαρίου 2020, το δημοτικό θέατρο της πόλης μας άνοιξε τις πόρτες του για τους 100 μαθητές Δημοτικών Σχολείων και για 100 μαθητές Γυμνασίων και Λυκείων. Πρόσωπα γελαστά, με ενθουσιασμό αλλά και άγχος για το γεγονός, παίρνουν θέση πάνω στη σκηνή. Ο Διονύσης Τσακνής γνωρίζει τους μουσικούς των χορωδιών και ανεβαίνει στη σκηνή, για να χαιρετήσει τα παιδιά, που τον υποδέχονται μ’ ένα μεγάλο χειροκρότημα και το καλύτερο χαμόγελό τους και η μαγεία ξεκινά… 200 μαθητές. Το τραγούδι ηχογραφήθηκε και μία ταινία γυρίστηκε: «Ένα τραγούδι για την Καλλιθέα».